अपहरणकर्ताओं के चंगुल से रेप पीड़िता उसके पति को छुड़ाया
करनाल| कथिततौर पर बलात्कार की शिकार एक महिला उसके पति को पुलिस ने अपहरणकर्ताओं के चंगुल से छुड़ा लिया है। आरोप है कि उन्हें कुटेल (घरौंडा) के एक मकान में बंधक बनाकर रखा गया था। इस मामले में तीन की गिरफ्तारी हो चुकी है, एक आरोपी अभी फरार बताया जा रहा है। पुलिस ने आरोपियों के खिलाफ अपहरण, हत्या सहित कई अन्य धाराओं के तहत मामले दर्ज किए हैं।
पुलिस से मिली जानकारी के अनुसार महिला ने अगस्त में गांव रायपुर जाटान निवासी अजीत, बिल्लू पर दुष्कर्म का आरोप लगाया था। उसके बाद दोनों आरोपी लगातार महिला पर केस वापस लेने का दबाव बना रहे थे। युवती ने समझौता करने से इनकार कर दिया, जिसके चलते 25 दिसंबर को आरोपियों ने सेक्टर-4, 5 इलाके से युवती के जेठ का अपहरण कर लिया। उसे छोड़ने की एवज में सभी को आरोपियों ने कुटेल में समझौता करने के लिए बुलाया। इसके बाद युवती, पति उसका जीजा पहुंचे। गत दिवस जीजा जेठ आरोपियों के चंगुल से बचकर निकल आए और आईजी हनीफ कुरैशी के समक्ष पूरा मामला रखा। आईजी ने उनके बताए ठिकाने पर पुलिस को रेड करने के निर्देश दिए। सीआईए टू पुलिस ने रविवार रात युवती उसके पति को अपहरणकर्ताओं के चंगुल से बरामद कर लिया।
^रायपुरजाटान के अजीत, बिल्लू उसकी मां को गिरफ्तार किया गया है। बबलू अभी फरार है, उसे जल्द काबू कर लिया जाएगा। -सतनारायण,इंचार्ज, सीआईए-2, करनाल।
hin_Deva hin_Deva hin_Deva hin_Deva